— Не сакрэт, што поспех любой справы залежыць ад кадраў. На самым пачатку станаўлення нашага аддзела ў яго прыйшлі супрацоўнікі аддзелаў папярэдняга расследавання і дазнання РАУС, пракуратуры раёна. Самыя вопытныя з іх — Андрэй Юльянавіч Машніч і Аляксандр Уладзіміравіч Падаксёнаў — ужо на заслужаным адпачынку. Цяпер у штаце 12 чалавек, 10 з іх — следчыя. Усе маюць вышэйшую юрыдычную адукацыю. Разам з вопытнымі работнікамі, якія аддалі следчай справе па 15 і больш гадоў, працуюць маладыя. Стаж чатырох з іх — ад 2 да 5 гадоў. Нягледзячы на гэта, патрабаванні да кожнага прад’яўляюцца сур’ёзныя, усе спраўляюцца са службовымі абавязкамі.